**Menighetsråd onsdag 6.mai kl. 18.00**

Saksliste

**1.Orientering og drøfting om dagens situasjon**

Myndighetenes lover og råd i «Covid-19-tiden» begrenser vår tilstedeværelse i kirke og hjem. Kirken er aktiv på nett gjennom felles nettgudstjeneste i Indre Østfold og andre enkle lokale innlegg lokalt. Gjennomførbare tips tas imot.

Tidligere har prosten og kirkevergen sagt at det er tidligst oppstart av gudstjenester 15. juni. Noe kan likevel skje før. Det må uansett være etter gjeldende regler (kommer kanskje torsdag). Hvordan vi gjennomføre dette lokalt vet vi ikke sikkert enda.

En ny gudstjenesteliste for høsten må bli vedtatt når man vet mer. Menighetsråd må gjerne komme med føringer i møte.

**Vedtak:**

**Oppstart av gudstjenester med plan til 14. juni:**

**21.5 Sp kirke**

**24.5 Sp kirke**

**31.5 Bygdetunet**

**7.6 Sp kirke**

**14.6 Sp kirke**

**2. Gjenåpning av gjenbruksbutikken**

Gjenbruksbutikken mottar stadig nye ting og enkelte av de frivillige ønsker å gjenåpne butikken. Likevel vil det være utfordrende å holde oppe denne butikken med dagens bransjestandard innenfor butikk. Som eier av gjenbruksbutikken bør Menighetsrådet være tydelige. Butikken mister en inntekt (medberegnet mindre utgifter) på vel 500 kroner for hver dag butikken holder stengt.

**Vedtak:**

**Menighetsrådet stenger Spydeberg Gjenbruksbutikk frem til og med 14. august.**

**3. Konfirmanter 2020 og konfirmanter 2021**

Trude skriver:

Konfirmantene i 2020 blir konfirmert i oktober, på grunn av nasjonale bestemmelser i forbindelse med koronaviruset. Normalt sett starter vi konfirmanttiden i august, men dette ser vi på som vanskelig i år, i og med at vi må fullføre konfirmanttiden til årets konfirmanter (vi må ha noen samlinger, overhøringsgudstjeneste, fotografering m.m.) og vi ønsker ro til å gjennomføre konfirmasjonene på en god måte nå som de har vært nødt til å forholde seg til disse store endringene. Noen konfirmanter trenger også litt ekstra oppfølging, dette har vært en krevende situasjon for mange. Det er mulig vi også må gjennomføre noen av planene for våren til høsten, i tillegg til at vi skal gjøre alt det vi har planlagt allerede.

Konfirmanttiden i DnK skal vare i minimum ni måneder, og inneholde minst 60 timer med opplegg. Vi må tenke nytt når det gjelder konfirmant 2021, slik at de får et godt tilbud og en fin konfirmanttid som ikke lider under den situasjonen vi står i nå i mai 2020.

Forslag: Vi ønsker å skyve konfirmasjonene 2021 til høsten. Vi får prøvd ut høstkonfirmasjon i år, og neste års kull er forberedt på at det kan komme endringer som følge av koronasituasjonen også i månedene som kommer. Vi ser for oss en plan for konfirmasjonstiden som starter første søndag i advent: Da kan vi starte med en ungdomsgudstjeneste og vi får med oss konfirmantene inn i den fine adventstida. De kan starte ministranttjeneste i desember, og vi får en god relasjon med dem før nyttår. Gjennom våren ønsker vi å ha noen samlinger, før vi prøver oss på sommerleir!

Høstkonfirmasjon kan la seg gjennomføre i medio august eller medio september. Vi vil ha konfirmasjon over to helger, så vi ikke spiser av de andre temagudstjenestene vi pleier å ha på høsten.

Dersom dette viser seg å være en god løsning for konfirmantopplegget her i bygda ønsker vi å gjøre ordningen permanent. Dette vi gjøre høsten mindre hektisk for oss, gi en ro til konfirmantene og vi kan få med oss ledere fra forrige kull som rekker ledertrening før konfirmantopplegget starter. Det er vanskelig å gjennomføre ledertrening i perioden juni-august, dessverre.

Normalt sett er dette noe vi måtte varslet et par år i forveien, men ute i samfunnet er folk nå forberedt på endringer som følge av forskyvninger, derfor mener vi dette er en god anledning til å forandre tidspunktet for konfirmasjoner i Spydeberg.

Vi ønsker så stor grad av forutsigbarhet som mulig for familier og neste års konfirmanter, så dersom MR vedtar denne endringen ønsker vi å gå ut med rask og tydelig informasjon pr. brev, på nett og sosiale medier så raskt som overhodet mulig. Vi kommer til å sørge for direkte kontakt med alle på kullet, så alle blir informert.

Mvh Trude (og Bård)

**Vedtak:**

**Konfirmasjon 2021 legges til august. Ny evaluering om det skal være vår- eller høstkonfirmasjon fra og med 2022, skjer sent våren 2021**

**4. Jubileet i Hovin 14.-20- september. Drøfting**

Planlegging av jubileet er sant litt på vent. Det er utfordrende å planlegge et jubileum til en intim kirke og vi ikke vet hvilke regler vi skal forholde oss til. Likevel ser vi at det nå åpner seg. Marita og Bård informerer på møte.

**Vedtak:**

**Jubileet i Hovin kirke og Hovin kirkested utsettes til 12-18. april**

**5. Oppfølging av saken om manglende sekretærfunksjon**

Rett før de strenge tiltakene kom var Marita og Bård i møte med kirkevergen angående sekretærfunksjonene til Spydeberg prestekontor og Spydeberg Menighetsråd. Vi uttrykte vår misnøye, men argumentene ble møtt nokså kjølig. Det ser ikke ut til å bli noen endringer med det første. Man ble bedt om å ta kontakt når man ønsker at sekretariatet skal utføre oppgaver, men erfaringene våre lokalt i Spydeberg er at dette er en tungvint måte å gjøre det på. Vi har vært veldig tydelig på at dette klarer heller ikke å erstatte en tilstedeværelse lokalt. Vi har invitert kirkevergen til menighetsrådsmøte ved en senere anledning.

**Vedtak:**

**Spydeberg menighetsråd mener fortsatt at administrasjonen skal bistå menighetsrådet med sekretærfunksjon samt styrke sekretærhjelp til den utøvende virksomheten. Spydebergs representant melder opp dette til sak i fellesrådet.**